Ek werk in die navorsing- en ontwikkelingsafdeling. Ek moet kyk of ons die briljante en innoverende idees vir nuwe produkte ’n werklikheid kan maak. Ek is mal oor my werk, want dit is kreatief, wetenskaplik en sake-gedrewe.
Dis ’n moeilike een! Ek het in die kombuis grootgeword en is lief vir die magic van kook. Maar ek onthou ook hoe ek verskillende velsorgprodukte van my ma gemeng het om te sien of dit fizz of verkleur. Ek is passievol oor albei bedrywe. My passie vir velsorg het net later ontwikkel.
Of jy ’n man, vrou, jonk, oud, ’n donker of ligte velkleur het, daar is twee produkte wat jy móét gebruik: ’n goeie reiniger met salisielsuur (salisielsuur hou olierigheid onder beheer en skilfer jou vel af) en ’n vogroom met sonbeskerming en antioksidante, soos Optiphi se Classic Hydration Tint (R750).